**RAPORT PRIVIND EXECUția bugetARĂ**

**PE al treilea TRIMESTRU**

**AL ANULUI 2024**

În al treilea trimestru al anului 2024, bugetul general consolidat a înregistrat un **deficit** în valoare de **32,57 miliarde lei (1,84% din PIB)**, cu 6,48 miliarde lei sub nivelul prognozat pentru perioada analizată de 39,05 miliarde lei (2,21% din PIB).

1. **veniturile bugetului general consolidat**

**Veniturile bugetului general consolidat,** în perioada analizată**,** au însumat 140,48 miliarde lei (7,9% din PIB), reflectând un grad de realizare a programului de încasări de 98,1%.

Comparativ cu încasările celui de al treilea trimestru al anului 2023, veniturile bugetului general consolidat au crescut în termeni nominali cu 12,1%, iar ca procent în PIB cu 0,1 puncte procentuale, de la 7,8% din PIB cât au fost în trimestrul al III-lea al anului 2023 la 7,9% din PIB în perioada analizată.

**Veniturile încasate** **din economia internă** (fără fonduri de la Uniunea Europeană) au fost în sumă de 135,11 miliarde lei,reprezentând 7,6% ca pondere în PIB și un grad de realizare a programului trimestrial de 99,9%. Comparativ cu perioada similară a anului anterior veniturile din economia internă au crescut, în termeni nominali, cu 18,1%, iar ca procent în PIB cu 0,5 puncte procentuale de la 7,1% din PIB cât au fost în al treilea trimestru al anului 2023 la 7,6% din PIB în perioada analizată.



**Veniturile fiscale**, în perioada analizată, au însumat 75,54 miliarde lei și s-au realizat în proporție de 100,1%. Acestea au reprezentat 4,3% din PIB, fiind cu 18,0% mai mari comparativ cu încasările trimestrului III 2023.



În al treilea trimestru al anului 2024, încasările pe principalele categorii de impozite au înregistrat următoarea evoluție:

Încasările din **impozitul pe profit** au totalizat 9,04 miliarde lei, înregistrează o evoluție pozitivă față de perioada similară a anului 2023 de 17,9% (+1,37 miliarde lei), susținută de avansul încasărilor din impozitul pe profit de la agenți economici atenuată însă de redirecționarea din impozitul pe profit a sumei de -0,6 miliarde lei pentru efectuarea de sponsorizări și/sau acte de mecenat (Legea nr. 322/2021[[1]](#footnote-1)). Încasările din impozitul pe profit au atins nivelul programat pentru perioada analizată.

Încasările din **impozitul pe venit** au totalizat 11,58 miliarde lei, în creștere cu 25,6% (+2,36 miliarde lei) comparativ cu aceeași perioadă a anului precedent, cu un gradul de realizare de 100,0% față de programul stabilit.

În structură, încasările din impozitul pe venitul din salarii care dețin o pondere de aproximativ 66,9% din această categorie înregistrează față de aceeași perioadă a anului 2023 o dinamică de 20,9%, peste evoluția fondului brut de salarii de 16,8%[[2]](#footnote-2).

Dinamica pozitivă a încasărilor din impozitul pe venitul din salarii a fost influențată de modificarea reglementărilor privind facilitățile fiscale acordate salariaților din sectorul construcții, agricol, industria alimentară și a activităților de creare de programe pentru calculator (O.U.G. nr. 93/2023[[3]](#footnote-3) și Legea nr. 296/2023[[4]](#footnote-4) ) precum și de majoarea salariului minim brut pe țară garantat în plată (H.G 900/2023[[5]](#footnote-5) și H.G. nr. 598/2024[[6]](#footnote-6)).

O evoluție pozitivă a veniturilor din această sursă a fost susținută în special de sporul încasărilor din impozitul pe veniturile din pensii (+59%, creștere în care este inclusă majorarea valorii punctului de pensie cu 13,8%[[7]](#footnote-7)) și de sporul încasărilor din impozitul pe dividende (+33,8%).

Încasările din **impozitele și taxele pe proprietate** au însumat 0,90 miliarde lei (0,1% din PIB) și s-au realizat în proporție de 96,3%. Totodată, comparativ cu încasările din trimestrul III 2023, acestea au crescut cu 8,8% (+0,07 miliarde lei).

Încasările din **taxa pe valoarea adăugată** au fost în sumă de 30,92 miliarde lei, înregistrând o creștere a încasărilor din TVA cu 17,0% (+4,49 miliarde lei), comparativ cu încasările aferente trimestrului III din anul 2023 și un grad de realizare al programului trimestrial de 100,0%.

În structură, TVA încasată[[8]](#footnote-8) s-a majorat cu 11,9% (+4,1 miliarde lei) față de trimestrul III al anului 2023[[9]](#footnote-9), iar valoarea restituirilor de taxă pe valoare adăugată au fost cu 4,7% mai scăzute (-0,4 miliarde lei). În perioada analizată media TVA restituită a fost de 2,5 miliarde lei, situându-se sub media de 2,7 miliarde lei înregistrată în perioada similară a anului precedent.

Evoluția încasărilor din taxa pe valoare adăugată a fost susținută și de modificările fiscale aduse prin Legea nr.296/2023, precum creșterea cotei de TVA pentru alimente cu zahăr adăugat (peste 10g/100g produs), pentru dreptul de utilizare a facilităților sportive, transportul de persoane în scop turistic, pentru livrarea locuințelor ca parte a politicii sociale, livrarea și instalarea de panouri fotovoltaice, panouri solare termice, pompe de căldură și alte sisteme de încălzire de înaltă eficiență.

Veniturile din **accize** au însumat 12,36 miliarde lei, în creștere cu 28,8% (+2,76 miliarde lei), comparativ cu aceeași perioadă a anului precedent, influențată de creșterea încasărilor la accizele pentru produsele energetice +28,0% (+1,4 miliarde lei), creștere produsă pe fondul unui nivel majorat al accizelor, la produsele energetice cu data de 01 iulie 2024 (34% pentru fiecare produs benzină[[10]](#footnote-10) și motorină[[11]](#footnote-11), comparativ cu aceeași perioada a anului 2023) și la produsele din tutun de 27,0% (+1,1 miliarde lei) pe fondul unui nivel majorat al accizei la țigarete de 8%[[12]](#footnote-12), comparativ cu aceeași perioadă a anului 2023. Încasările din accize au atins nivelul programat pentru perioada analizată.

Încasările din categoria **alte impozite și taxe generale pe bunuri și servicii** au fost în sumă de 5,72 miliarde lei (0,3% din PIB), gradul de realizare al programului trimestrial fiind de 100,0%, iar comparativ cu anul anterior au scăzut cu 9,3%.

Evoluția încasărilor față de încasările din perioada similară a anului precedent s-a datorat încasărilor înregistrate la bugetul de stat unde s-a înregistrat o reducere semnificativă a veniturilor din contribuția la Fondul de Tranziție Energetică.

Încasările din **taxele pe utilizarea bunurilor**au fost în sumă de 1,74 miliarde lei, cu 15,8% mai mari comparativ cu încasările din trimestrul III 2023, în principal ca urmare a evoluției pozitive înregistrate atât la bugetele locale(+13,0%) cât și la bugetul instituțiilor publice și activităților finanțate integral sau parțial din venituri proprii (+247,1%).

La bugetul de stat încasările au înregistrat o creștere cu 8,6% (+0,1 miliarde lei) față de aceeași perioadă a anului 2023 pe fondul evoluției încasărilor din taxele pentru jocurile de noroc ce înregistrează față de aceeași perioadă a anului 2023 o dinamică pozitivă de 8,7% (+0,1 miliarde lei).

Gradul de realizare al programului de încasări pentru perioada analizată este de 101,8%, această evoluție fiind susținută de nivelul superior al încasărilor față de nivelul programat la bugetul instituțiilor publice și activităților finanțate integral sau parțial din venituri proprii.

Încasările din **impozitul pe comerț exterior și tranzacțiile internaționale** au totalizat 0,59 miliarde lei cu 40,5% mai mari comparativ cu trimestrul III 2023, în condițiile unei creșteri a importurilor (Extra-UE27) cu 18%[[13]](#footnote-13). Încasările din **impozitul pe comerț exterior și tranzacțiile internaționale** au atins nivelul programat pentru perioada analizată.

**Contribuțiile sociale** în sumă de 47,35 miliarde lei, înregistrează, comparativ cu aceeași perioadă a anului precedent, o creștere de 18,4% (+7,37 miliarde lei), superioară evoluției fondului brut de salarii la nivel de economie de 16,8%[[14]](#footnote-14), iar gradul de realizare a programului a fost de 100,0%.

Evoluția încasărilor din contribuții sociale în perioada analizată a fost influențată pozitiv de modificarea reglementărilor privind facilitățile fiscale acordate salariaților din sectorul construcții, agricol, industria alimentară și plata CASS pentru tichete de masă și vouchere de vacanță (Legea nr. 296/2023), majorarea salariului minim brut pe țară garantat în plată (H.G. nr. 900/2023 și HG nr. 598/2024) și majorarea salariului minim brut pe ţară garantat în plată pentru sectoarele construcţii, agricol şi industria alimentară ( O.U.G. nr. 93/2023).

Comparativ cu aceeași perioadă a anului precedent, evoluția veniturilor din contribuții sociale, pe bugete componente, se prezintă astfel: bugetul Fondului național unic de asigurări sociale de sănătate (+39,3%), bugetul de stat (+20,2%), bugetul asigurărilor sociale de stat (+10,4%) și bugetul asigurărilor pentru șomaj (-28,2%).

**Veniturile nefiscale,** în perioada analizată, au fost în sumă de 11,82 miliarde lei (0,7%din PIB), gradul de realizare al programului trimestrial fiind de 98,0%.

Comparativ cu anul anterior încasările din venituri nefiscale au crescut cu 17,1% (+1,73 miliarde lei) în principal ca urmare a evoluției încasărilor la bugetul de stat (+19,1%), bugetele locale (+10,3%), bugetele instituțiilor/activităților finanțate integral sau parțial din venituri proprii (+50,5%) și bugetului trezoreriei statului (+39,8%).

**Sumele primite de la Uniunea Europeană** aferente proiectelor finanțate atât din cadrul financiar 2014-2020 dar și sumele aferenteperioadei de programare a Uniunii Europene 2021-2027, cât și cele aferente asistenței financiare nerambursabile alocate PNRR încasate în trimestrul al treilea al anului 2024, au fost în sumă de 5,37 miliarde lei (0,3% din PIB), corespunzător unui grad de realizare de 67,9% a programului trimestrial. Nerealizarea veniturilor programate pentru perioada analizată s-a datorat evoluției slabe a sumelor atrase aferente perioadei de programare a Uniunii Europene 2021-2027 (53,6%) și a sumelor aferente asistenței financiare nerambursabile alocate PNRR (73,0%).

Comparativ cu trimestrul al treilea al anului precedent sumele nerambursabile primite de la Uniunea Europeană au înregistrat o scădere cu 50,7% (+5,53 miliarde lei) pe fondul reducerii sumelor atrase din cadru financiar 2014-2020 în condițiile atingerii fazei finale în cazul proiectelor finanțate din acest cadru financiar.

1. **CHELTUIELILE bugetului general consolidat**

**Cheltuielile bugetului general consolidat** în perioada analizată au fost în sumă de 173,05 miliarde lei, au reprezentat 9,8% ca pondere în PIB și s-au efectuat în proporție de 95,0% comparativ cu programul pentru trimestrul III 2024.

Față de nivelul înregistrat în trimestrul III 2023, cheltuielile bugetare au fost mai mari cu 19,7%(+28,52 miliarde lei), iar ca pondere în PIB cu 0,8 puncte procentuale de la 9,0% din PIB cât au fost în trimestrul III 2023 la 9,8% din PIB în perioada analizată.



**Cheltuielile de personal**, prezentate detaliat în Anexele nr.3 și 4 au fost în sumă de 41,84 miliarde lei și s-au efectuat în proporție de 98,3% față de nivelul estimat a se efectua în perioada analizată. Exprimate ca pondere în PIB, cheltuielile de personal reprezintă un nivel de 2,4% din PIB, cu 0,3 puncte procentuale mai mari față de aceeași perioadă a anului anterior.

Cheltuielile de personal au crescut cu 24,5% comparativ cu trimestrul III 2023, pe fondul creșterilor salariale din sectorul bugetar acordate începând cu al doilea semestru al anului 2023 cât și pe parcursul anului curent.

**Cheltuielile cu bunuri și servicii** au însumat 21,05 miliarde lei (1,2% din PIB) și s-au efectuat în proporție de 87,1% comparativ cu programul trimestrial. Comparativ cu trimestrul III 2023 cheltuielile cu bunuri și servicii au crescut cu 17,6% în special ca urmare a evoluției acestora la nivelul bugetului de stat(+18,0%), la bugetele locale (+12%) și la bugetul Fondului național unic de asigurări sociale de sănătate (+22,4%) ca urmare a plăților pentru decontarea medicamentelor cu și fără contribuție personală și a medicamentelor utilizate în programele naționale de sănătate.

**Cheltuielile cu dobânzile** au fost în termeni nominali de 9,01 miliarde lei (0,5% din PIB) și s-au efectuat în proporție de 92,7% din programul trimestrial. Comparativ cu aceeași perioadă a anului precedent, plățile de dobânzi au crescut cu 18,5% (+1,40 miliarde lei).

**Cheltuielile cu subvențiile** au fost în sumă de 4,73 miliarde lei, au reprezentat 0,3% din PIB și s-au efectuat în proporție de 100,4% comparativ cu programul trimestrial.

Cheltuielile efectuate reprezintă subvenții pentru transportul de călători, pentru sprijinirea producătorilor agricoli, precum și pentru schema de compensare pentru consumul de energie electrică și gaze naturale al consumatorilor noncasnici (2,26 miliarde lei).

Comparativ cu aceeași perioada a anului anterior cheltuielile cu subvențiile s-au redus cu 10,0% (-0,53 miliarde lei).

**Cheltuielile cu asistența socială** au fost în sumă de 55,91 miliarde lei, au reprezentat 3,2% din PIB și s-au efectuat în proporție de 100,3% față de programul trimestrial. Cheltuielile cu asistența socială au crescut comparativ cu trimestrul III 2023 cu 18,1%, iar ca pondere în PIB cu 0,2 puncte procentuale, de la 3,0% din PIB în trimestrul III 2023 la 3,2% din PIB în perioada analizată.

Evoluția cheltuielilor cu asistența socială a fost influențată, în principal, de majorarea de la 1 ianuarie 2024, cu 13,8% a punctului de pensie, respectiv de la 1.785 lei la 2.032 lei, a îndemnizației sociale pentru pensionari (pensia minimă) de la 1.125 lei la 1.281 lei, respectiv de implementarea măsurilor de recalculare a pensiilor din sistemul public cu începere de la 1 septembrie anul curent, în conformitate cu prevederile Legii nr. 360/2023 privind sistemul public de pensii.

Cheltuielile cu asistența socială au fost influențate și de plățile suportate de la bugetul de stat pentru compensarea facturilor aferente consumului de energie electrică și gaze naturale care în perioada analizată au fost în sumă de 1,2 miliarde lei.

**Alte cheltuieli** reprezentând, în principal, burse pentru elevi și studenți, susținerea cultelor, despăgubiri civile, au însumat 3,43 miliarde lei, reprezentând 99,7% din programul estimat pentru al treilea trimestru al anului 2024. Comparativ cu aceeași perioadă a anului anterior acestea s-au majorat cu 37,4% (+0,93 miliarde lei).

**Plățile pentru proiectele cu finanțare din fonduri UE** (inclusiv cele finanțate din asistența financiară nerambursabilă aferentă PNRR)au reprezentat 0,5% din PIB și s-au efectuat în proporție de 72,9% din plățile programate pentru perioada analizată.

Comparativ cu trimestrul III 2023 plățile pentru proiectele cu finanțare din fonduri externe nerambursabile s-au redus cu 41,1%, iar ca procent în PIB s-au redus cu 0,3 puncte procentuale de la 0,8% din PIB în al treilea trimestru al anului 2023 la 0,5% din PIB în perioada analizată. În comparație cu al treilea trimestru al anului 2023 în perioada analizată au fost înregistrate creșteri semnificative în cazul plăților aferente proiectelor finanțate din fonduri externe nerambursabile aferente noului cadru financiar 2021-2027 (+2,99 miliarde lei) cât și a celor aferente proiectelor cu finanțare din sumele reprezentând asistența financiară nerambursabilă aferentă PNRR (+2,33 miliarde lei). Cheltuielile aferente proiectelor cu finanțare din fonduri externe nerambursabile nu au atins nivelul programat pentru perioada analizată discrepanțe majore fiind înregistrate în cazul celor aferente proiectelor cu finanțare din fonduri externe nerambursabile aferente cadrului financiar 2021-2027.

**Cheltuielile de capital** au reprezentat 0,9% din PIB și s-au efectuat în proporție de 102,4% comparativ cu programul trimestrial. Comparativ cu aceeași perioadă a anului 2023 cheltuielile de capital au crescut în termeni nominali cu 59,3%(+5,84 miliarde lei), iar ca pondere în PIB cu 0,3 puncte procentuale de la 0,6% din PIB cât au reprezentat în trimestrul III 2023 la 0,9% din PIB în perioada analizată.

Performanța înregistrată față de perioada similară a anului anterior a fost determinată în principal de evoluția plăților la bugetul de stat (+214,1%) și la bugetele locale (+75,2 %).

**Cheltuielile pentru investiții** (includ cheltuielile de capital, precum și cele aferente programelor de dezvoltare finanțate din surse interne și externe) în al treilea trimestru al anului 2024 au totalizat în termeni nominali 28,66miliarde lei (1,62 % din PIB) în creștere cu 33,6% comparativ cu aceeași perioadă a anului precedent. Ca pondere în PIB cheltuielile cu investițiile au crescut cu 0,28 puncte procentuale de la 1,34% din PIB în trimestrul III 2023 la 1,62% din PIB în perioada analizată.

1. **CONCLUZII**

Având în vedere evoluția veniturilor și cheltuielilor bugetare, soldul bugetar aferent perioadei analizate s-a situat sub ținta stabilită cu 6,48 miliarde lei.

În perioada analizată veniturile bugetului general consolidat nu au reușit să atingă nivelul programat ca urmare a performanței slabe înregistrate în cazul veniturilor suplimentare încasate din digitalizare și a sumelor aferente fondurilor externe nerambursabile inclusiv PNRR.

Veniturile prevăzute a fi încasate din fonduri externe nerambursabile în perioada analizată au fost inferioare nivelului programat discrepanțe majore între nivelul sumelor încasate și cele programate înregistrându-se în special în cazul sumelor aferente proiectelor finanțate din cadrul financiar 2021-2027.

Cheltuielile bugetului general consolidat efectuate în perioada analizată s-au situat sub nivelul programat în special ca urmare a evoluției cheltuielilor cu proiectele finanțate din cadrul financiar 2021-2027, dar și a cheltuielilor cu bunuri și servicii.

Cheltuielile pentru investiții în perioada analizată au fost superioare celor înregistrate în trimestru III 2023 înregistrând o creștere, în termeni nominali, cu 28,66 miliarde lei (+33,6%).

Absorbția fondurilor externe nerambursabile, cât și a sumelor atrase din Planul Național de Redresare și Reziliență în perioada analizată a fost îmbunătățită în comparativ cu trimestrele anterioare, dar nu au atins nivelul programat în special în cazul sumelor aferente noului cadru financiar multianual 2021-2027.

Ca urmare este necesar ca în perioada următoare ordonatorii principali de credite să acorde o atenție deosebită și să întreprindă toate eforturile în vederea utilizării creditelor bugetare alocate cu această destinație, să fie depuse eforturi de accelerare a implementării proiectelor astfel încât sumele atrase din fonduri externe nerambursabile cât și cele aferente proiectelor finanțate din PNRR în perioada următoare să recupereze din decalajul înregistrat în primele 9 luni ale anului curent.

Având în vedere evoluția soldului bugetar în primele 9 luni ale anului 2024 este necesar ca în perioada următoare să fie intensificate eforturile de colectare astfel încât să fie atins nivelul programat al veniturilor pentru anul curent.

De asemenea, în cazul ordonatorilor principali de credite este necesară prudență în angajarea de noi cheltuieli și o mai mare rigurozitate în programarea cheltuielilor bugetare, precum și urgentarea de atragere a fondurilor externe nerambursabile atât pe cadrul de programare 2021-2027 cât și cele aferente PNRR.

1. Legea nr. 322/2021 pentru completarea Legii nr. 227/2015 privind Codul fiscal [↑](#footnote-ref-1)
2. Iunie 2024-august2024/iunie 2023-august 2023 [↑](#footnote-ref-2)
3. O.U.G. nr. 93/2023 pentru stabilirea salariului de bază minim brut pe ţară garantat în plată pentru sectoarele construcţii, agricol şi industria alimentară [↑](#footnote-ref-3)
4. Legea nr. 296 privind unele măsuri fiscal-bugetare pentru asigurarea sustenabilităţii financiare a României pe termen lung [↑](#footnote-ref-4)
5. Hotărârea nr. 900/2023 din 28 septembrie 2023 pentru stabilirea salariului de bază minim brut pe ţară garantat în plată [↑](#footnote-ref-5)
6. Hotărârea nr. 598/2024 din 6 iunie 2024 pentru stabilirea salariului de bază minim brut pe ţară garantat în plată [↑](#footnote-ref-6)
7. majorarea valorii punctului de pensie de la 1.785 lei la 2.032 lei, începând cu data de 1 ianuarie 2024, conform Legii nr. 360/2023 privind sistemul public de pensii [↑](#footnote-ref-7)
8. exclusiv restituiri și majorări de întârziere [↑](#footnote-ref-8)
9. TVA din operațiuni interne au crescut cu 11,1%, iar TVA din importurile de bunuri au crescut cu 15,5% [↑](#footnote-ref-9)
10. nivel accize la benzină fără plumb de la 2305,64 lei/ tonă valabil la 01.07.2023, la 3094,62 lei/ tonă cu 01.07.2024, nivel accize la benzină cu plumb de la 2703,83 lei/ tonă valabil la 01.07.2023, la 3639,90 lei/ tonă cu 01.07.2024 [↑](#footnote-ref-10)
11. nivel accize la motorină de la 1931,61 lei/tonă valabil la 01.07.2023, la 2584,49 lei/ tonă cu 01.07.2024 [↑](#footnote-ref-11)
12. nivel accize la țigarete de la 625,97 lei/1000 țigarete valabil la 01.07.2023 la 672,92 lei/1000 țigarete valabil la 01.07.2024 [↑](#footnote-ref-12)
13. Date INS Comerț internațional cu bunuri (calcule interne) perioada iulie august 2024/ iulie august 2023 - [↑](#footnote-ref-13)
14. Iunie 2024-august2024/iunie 2023-august 2023 [↑](#footnote-ref-14)